อยากสอบถามค่ะ ตกขาวไหลเป็นน้ำเหลวๆค่อยข้างเยอะ มีกลิ่นคาว และเป็นมาสักพักแล้ว แบบนี้เกิดจากอะไรหรอคะ
สวัสดีค่ะ อาการตกขาวที่ออกมามากผิดปกติ มีกลิ่นเหม็นคาว อาจเกิดจาก ภาวะช่องคลอดอักเสบจากเชื้อรา จะมาด้วยตกขาวเป็นก้อนสีขาวขุ่น และคัน อาจมีกลิ่นเหม็นผิดไปจากปกติได้ สาเหตุอื่นๆเช่นช่องคลอดอักเสบจากเชื้อแบคทีเรียหรือโพรโทซัว อาจมาด้วยตกขาวสีเขียวหรือเหลือง คัน และมีกลิ่นเหม็นได้เช่นกัน หรือเป็นการแพ้สารเคมีเช่น สารจากผ้าอนามัย ถุงยางอนามัย หรือการสวนล้างช่องคลอดในเบื้องต้นไม่สวนล้างช่องคลอด ใช้น้ำเปล่าหรือน้ำสบู่อ่อนๆทำความสะอาดบริเวณอวัยวะเพศภายนอกเท่านั้น งดการมีเพศสัมพันธ์ไปก่อน และสังเกตอาการ ถ้าตกขาวยังออกมามากผิดปกติ เหม็นคาวเยอะ ระคายเคืองช่องคลอดมาก ควรไปพบแพทย์เพื่อตรวจเพิ่มเติม